Document ID: 32005R1358

UREDBA KOMISIJE (ES) št. 1358/2005
z dne 18. avgusta 2005
o določitvi ponderacijskih koeficientov, ki se uporabljajo pri izračunu tržne cene Skupnosti za trupe prašičev za tržno leto 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1) in zlasti člena 4(6) Uredbe,
ob upoštevanju naslednjega:
(1)
Tržna cena Skupnosti za trupe prašičev iz člena 4(2) Uredbe (EGS) št. 2759/75 mora biti določena s ponderiranjem cen, zabeleženih v vsaki državi članici, s koeficienti, ki izražajo relativni obseg populacije prašičev vsake države članice.
(2)
Te koeficiente je treba določiti na podlagi števila prašičev, preštetih na začetku decembra vsakega leta v skladu z Direktivo Sveta 93/23/EGS z dne 1. junija 1993 o statističnih raziskavah, ki se izvajajo v prašičereji (2).
(3)
Na podlagi rezultatov štetja v decembru 2004 je treba ponovno določiti ponderacijske koeficiente za tržno leto 2005/2006 in razveljaviti Uredbo Komisije (ES) št. 1900/2004 (3).
(4)
Ker se tržno leto 2005/2006 začne s 1. julijem 2005, se mora ta uredba uporabljati od navedenega datuma.
(5)
Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Ponderacijski koeficienti iz člena 4(2) Uredbe (EGS) št. 2759/75 so določeni v Prilogi k tej uredbi.
Člen 2
Uredba (ES) št. 1900/2004 je s tem razveljavljena.
Člen 3
Ta uredba začne veljati dan po objavi v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. avgusta 2005

Labels: 2
17
6